Аналіз дзейнасці шэрагу клубных устаноў Бярозаўскага раёна быў бы няпоўным без згадкі пра аматарскую творчасць. Як і ў Міжлескім, так і ў Сялецкім сельскіх дамах культуры ёсць вакальныя і фальклорныя калектывы, гурткі сольных спеваў і мастацкага чытання, канцэртныя брыгады... Песенныя калектывы заўсёды прымаюць удзел у святах вёсак, выязджаюць на фермы да працаўнікоў, дэманструюць сваё мастацтва на гарадскіх пляцоўках у час правядзення Масленкі, Дажынак і іншых святаў.